《俞见嵎自成都寄音奉答俞旧为绵州太守》
明代·游朴

越王台下共骖騑，荏冉俄惊往事非。风雪频年春鬓改，关山千里暮云飞。

双鱼忽泛巴山远，五马争传锦里辉。未得相从看化俗，故心回首转依依。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。